il.
Ak k tomu všetkému behá po zákrutách ľudského vnútra hudobná matéria, emocionálne pnutie sa ešte zvýrazní. Mimochodom, rytmus a silno deklamované slovo na pomedzí hudby sprevádzali človeka od začiatkov cesty z náručia prírody k sebe samému a mali takmer vždy magický a rituálny profil..
Čím krajším môže byť Trnavská hudobná jeseň?
Tohtoročné podujatia venované hudbe otvoria už v pondelok 9. októbra o 18.00 hodine v Kine Hviezda, kde sa predstavia mladí jazzmani zo Slovenska, Poľska, Maďarska a Rakúska, ktorí sa rozhodli na Slovensku nahrať CD pod menom Interjazzional band.
V Galérii Jána Koniarka zasa v utorok 10. októbra v rovnakom čase odohrajú svoj koncert desiati najlepší slovenskí violončelisti, spojení v jeden dobre naladení stroj, cellomania, pričom predstavia ďalší sláčikový nástroj, violončelo. Zázračné dieťa, dnes už mladý muž, Jovan Bogosavljevič zo Srbska privezie so sebou diamant spomedzi sláčikových nástrojov, husle, a predstaví sa v tej istej galérii v nedeľu 15. októbra o 18.00 hodine.
Tohtoročný jesenný cyklus troch koncertov vážnej hudby je takmer výlučne postavený na inštrumentálnej interpretácii a od piatka 20. októbra do nedele 22. októbra budú predstavovať poctu hoboju. Trnavčanov, ktorí sa chcú bližšie zoznámiť s týmto hudobným nástrojom a osobne stretnúť s hobojistom Michalom Šintalom, violončelistom Jánom Slávikom a skladateľom Iljom Zeljenkom pozývame do kníhkupectva Artforum na Hovory o Hoboji v piatok 20. októbra o 16.00 hodine.
Fero Čavojský